open-index/open-wikipedia-markdown huggingface dataset:
Congreso de Karlsruhe

[thumb|Le fòrmułe de l'[àcido acètego reportae da August Kekulé]]
El **Congreso de Karlsruhe** ła ze sta na reunion internasionałe de chìmeghi fazesto a Karlsruhe dal 3 al 5 de setenbre del 1860. El raprezenta ła prima confarensa mondiałe de chìmega, co ła partesipasion de sirca 140 chìmeghi.

## El congreso
El Congreso de Karlsruhe el zera sta inbastio col fin che i chìmeghi eoropei i podese discórar su łe cuestion rełasionae a ła nomenclatura chìmega, łe notasion doparae, e i pezi atòmeghi.

Un ezénpio dei problemi infrontai dai dełegai i consta inte łe 19 defarenti fòrmułe chìmeghe doparae dai chìmeghi par descrìvar l'àcido acètego, cofà mostrà da Kekulé inte l'imàzene reportada de sora.

El Congreso de Karlsruhe el se ghea sarà sensa de un acordo definitivo sul problema dei pezi atòmeghi e mołecołari. Tutavia l'ùltemo dì del congreso łe zera stae destribuie łe stanpe de na publegasion del 1858 de Stanislao Canizzaro sui pezi atòmeghi, inte el cuało el siensià el ghea doparà el lavoro precedente de Amedeo Avogadro, fazindo na forte e, in racuanti cazi, racuanto imediada influensa sui dełegai. I ghene zera stai influensai in particułare Lothar Meyer e Dmitrij Mendeleev, che de sevente i ghea ełaborà ła toła periòdega dei ełementi reconosendo ła vałidità de łe considerasion fazeste da Canizzaro.

Un inportante rezultà de longo tèrmano del Congreso de Karlsruhe el ze sta l'adosion dei pezi atòmeghi. Prina, e ndando indrio finmente al lavoro de Dalton del 1803, i zera in dòparo vari sistemi par esprìmar i pezi atòmeghi. Inte un cazo, el ze sta adotà un vałore paro a 1 par l'idròzeno (l'unità de baze), a 6 par el carbònio e a 8 par l'osìzeno. Finmenteché łe susisteva de łe incertese sui pezi atòmeghi ła conpozision de tanti conposti chìmeghi el zera permanesto in dùbio. De sevente al Congreso de Karlsruhe i zera stai adotai vałori de sirca 1 par l'idròzeno, 12 par el carbònio, 16 par l'osìzeno e cusita via. Sta situasion ła zera bazada sul reconosimento del fato che serti ełementi, cofà idròzeno, azoto, e osìzeno, i zera formai da mołecołe biatòmeghe e no da àtomi individuałi.

## Notasion

## Bibliografia
* 
* Clara de Milt (1951); *The Congress at Karlsruhe*, J. Chem. Educ. **28**(8): 421, 

## Altri projeti

## Linganbi foresti

*  Charles-Adolphe Wurtz, Account of the Sessions of the International Congress of Chemists in Karlsruhe, on 3, 4, and 5 September 1860
Vietnam del Nord

El **Vietnam del nord** (**Repùblega Democràtega del Vietnam**, in vietnamita: *Việt Nam Dân Chủ Cộng Hòa*) el zera un stato piasà inte ła parte nord del Vietnam fondà a ła fin de ła seconda guera mondiałe. Inte el 1975, A ła fine de ła guera del Vietnam se zera stai boni de unifegare tuto el paeze. Finmente a ła so morte, inte el 1969 el presidente de ła Repùblega Democràtega del Vietnam el ze sta Ho Chi Minh.
## Istòria
Ła Repùblega Democràtega del Vietnam ła zera stada proclamada da Ho Chi Minh a Hanoi el 2 de setenbre 1945 co un goerno provizòrio. Sta cuà ła vegnea reconosesta da ła Repùblega Popołare Cineze e da l'Union Soviètega inte el 1950. Inte el 1954, dopo de ła sconfizesta dei fransezi da parte dei Việt Minh inte ła Bataja de Dien Bien Phu e cofà consevensa de ła Conferensa de Zinevra, ła Fransa ła ghea negosià coi Việt Minh e el Vietnam el zera sta dividesto da na Zona demiłitarizada (o DMZ drio del 17° parałeło).

La Fransa ła ghea cedesto ła so autorità a ła metà nord del paeze ai Việt Minh che i ghea fondà Repùblega Democràtega del Vietnam cofà goerno definitivo. A zudìsio dei acordi de Zinevra del 1956 łe zera prevedeste de łe ełesion in anbedó łe du parti del Vietnam col fin de na nova reunifegasion. Inte el contenpo inte ła parte nord del Vietnam el zera nasesto un stato sociałista, el primo inte el Sudest Aziàtego, mentre inte ła parte sud el zera nasesto el Vietnam del sud co capitałe Saigon.

De sevente de ła divizion del paeze i zera seguii grandi èzodi de masa dal Vietnam del Nord verso del Vietnam del Sud, soratuto intrà i Catòleghi che i zera persevitai da ła pułìtega ufisałe del goerno Nordvietnamita. La sifra de ła popołasion che ła se ghea spostà ła ze de 1 milioni su na popołasion de 13 milioni.

## Notasion

## Altri projeti

## Linganbi foresti
Armistìsio de Cassibile

L**'armistìsio de Casìbiłe** (dizesto anca **armistìsio curto**) el ze un epizòdio de ła seconda guera mondiałe col cuało, inte el 3 de setenbre 1943, l'Itàlia ła ga firmà ła rendesta incondisionada ai Liai de ła seconda guera mondiałe. Ste ato el ghea sancio el dezinpegno de l'Itàlia da ła liansa co ła Zermània nazista de Adolf Hitler e el scumìsio de ła canpagna de Itàlia e de ła Rezistensa inte ła guera de libarasion italiana contro del nazifascismo.

La stipuła ła se ga consumà in Sicìlia inte ła frasion siracuzana de Casìbiłe, in contrada Santa Teresa Longarini e ła zera stada tegnesta segreta par sìncue dì, inte el in confronto de na clàuzuła del pato che prevedeva che sto cuà el se adentrase in vigore dal momento del so anunso pùblego. El dopo-mezodì de l' a łe 5:30 de ła sera (6:30 par l'Itàlia), Ràdio Algeri ła ghea trasmetesto el proclama in łéngua ingleze par boca del zenerałe statunitense Dwight Eisenhower.

A łe 7:42 de sera de łe ore italiane el proclama Badoglio de l'8 de setenbre del 1943 el zera rivà dal primo ministro Badoglio trasmetesto anca sto cuà dai micròfoni de ła ràdio italiana de l'època, da l*EIAR*.

## Notasion

## Altri projeti

## Linganbi foresti
Guera de indipendensa americana

La **guera de indipendensa americana**, conosesta inte i Stati Unii de l'Amèrica prinsipalmente cofà **guera revołusionària americana** (in ingleze: *American War of Independence* o *American Revolutionary War*)) e in Fransa, raramente, cofà **guera de Amèrica** (in franseze: *guerre d'Amérique*), ła ze sta el conflito che, intrà el 19 de apriłe del 1775 e el 3 de setenbre del 1783, el ghea oponesto łe Tredaze cołònie nordamericane, divegneste de sevente i Stati Unii de l'Amèrica, a ła so marepàtria, el Regno de Gran Bretagna.

Partindo dal 1778 ła guera, tacada in prensìpio cofà rebejon indipendentìstega locałe, ła se ghea trasmudà inte un conflito globałe intrà łe grande potense eoropee par el predomìnio dei mari e inte i teritori cołoniałi. La Fransa zera entrda in guera stando de fianco dei americani e, in liansa anca co ła Spagna e łe Province Unie, ła ghea intentà de sfidar el predomìnio britànego e de otegnere ła revalsa dopo de ła sconfizesta inte ła guera dei sete ani. La Gran Bretagna invese ła ghea podesto renforsar el so corpo de spedision in Amèrica reclutando numarévułi continzenti de trupe mersenàrie todesche, i denomenai Asiani, provizionai, drio reconpensi in schei, da l'Àsia-Kassel, da l'Eletorà de Hannover e da altri picenini stati todeschi.

Dopo de vari alti-basi, ła sconfizesta britànega a Yorktown contro de łe forse franco-americane guidae dal zenerałe George Washington e dal zenerałe Jean-Baptiste de Vimeur de Rochambeau, ła ghea segnà na svolta decizionałe de ła guera. El tratà de Parize, firmà inte el 1783, el ghea ponesto ufisalmente fin al conflito, za concludesto **'de facto**' intrà el 1781 e el 1782.

Co ła paze, i Stati Unii i zera stai reconosesti dal Regno Unio, al cuało ghe ghea tocà cédar a ła Fransa el Senegal, Saint Lucia e Tobago, a ła Spagna ła Florida e Minorca e a łe Province Unie łe so cołònie aziàteghe. La Fransa tutavia, se bè che ła ghese vesto racuanti sucesi, no ła zera sta bona de cavarghe a ła Gran Bretagna el domìnio dei mari e ła corona britànega ła ghea mantegnesto inte i so gaveri łe Antiłe e el Cànada mentre granda parte de l'Ìndia ła restava soto del controło de ła Conpagnia britànega de łe Ìndie orientałi.

## Notasion

## Altri projeti

## Linganbi foresti
Ezèrsito Popołare de Libarasion

L**Ezèrsito Popołare de Libarasion** (, scursà **EPL** o **PLA**) el ze el nome ufisałe de łe forse armae de ła Repùblega Popołare Cineze e del Partio Comunista Cineze che łe ze costituie da ła Comision Miłitare Sentrale, łe forse de tera del PLA, la marina miłitare del PLA, ła forse aèrea cineze, la forsa misiłìstega e da ła forsa de suporto stratèzego.
Ła ze ła forsa miłitare pì numaroza del mondo e, par Business Insider inte el 2018, ła ze anca ła 2° forsa miłitare pì potente del mondo.

## Notasion

## Altri projeti

## Linganbi foresti
Sir

**Sir** el ze un apełativo onorìfego doparà in tanti paezi anglòfoni par tratar parlar co un omo, de sòłito de status sociałe o grado miłitare superiore, sensa doparare el so nome de batézemo o cognome. El ze de frecuente doparà inte ła corispondensa formałe (*Dear Sir*, *Right Reverend Sir*).

L'ecuivałente femenin del tèrmano el ze "ma'am" o "madam" Inte el cazo de fémana no maridada o de dona zóvane se prefarise el dòparo de "miss". 

In pì, in Austràlia, a łe insegnanti de ła scoła superiore se ghe volta paroła col tèrmano "miss" anca se łe ze maridae. 

Come l'anàłogo tìtuło onorìfego vèneto sier, ser, sire o l'antigo e erlevado mesier, el ze senpre seguio dal nome e no dal cognome.

## Regno Unio e Commonwealth
Inte el Regno Unio e inte el Commonwealth de łe nasion *Sir* el ze anca un tìtuło onorìfego che el se prezenta davanti al nome de chi che el ze cavałiere de l'Órdene de ła Jaretiera o del Cardo (o de San Patrìsio, oncó dormente), o baroneto, o Knight Bachelor. El tèrmano ecuivałente par na dona cavałiera el ze *[[Dame]]*. A ła mojere de un cavałiere ghe conpete l'apełativo de *[[Lady]]*.

## Notasion

## Altri projeti

## Linganbi foresti
Dame

**Dame** el ze un tìtuło onorìfego al femenin e na forma de inderiso prezente in tanti órdeni de cavałaria cristiani, prezente inte el Regno Unio e in tanti altri paezi del Commonwealth cofà Austràlia e Nova Zełanda, e ła ze ła forma femenina de indiriso de Sir. 

El ze l'ecuivałente femenin del cavałierà, che el ze tradisionalmente concedesto ai ómani.

## Notasion

## Altri projeti

## Linganbi foresti
Vietnam del Sud

El **Vietnam del Sud** o **Repùblega del Vietnam** el ze el nome comunamente doparà par denomenar un Stato ezistio intrà el 1955 e el 1976 inte ła parte sud del Vietnam che el se catava verso sud del 17º parałeło. El zera contraponesto pułìtegamente al Vietnam del Nord e piasà verso sud de sto cuà. La divizion del Vietnam ła ze sta declarada inte el ndar de ła confarensa de Zinevra, dopo de ła fine del domìnio franseze in Indocina.

El gaveva cofà capitałe Saigon, oncora uncó sità pì popołada del Vietnam col nome ufisałe de Sità de Ho Chi Minh dal nome del segretàrio e leader indiscutìbiłe del Partio Comunista del Vietnam del Nord, finmente a ła morte ocoresta inte el 1969. El Vietnam del Sud el zera lià coi Stati Unii in contrapozision al Vietnam del Nord, paeze comunista sostegnesto da Cina e Union Soviètega che, a ła fine de ła guera del Vietnam el zera prevałesto e el ghea reunifegà el paeze.

## Notasion

## Altri projeti

## Linganbi foresti
Utopia Planitia

L**Utopia Planitia** ła ze na zona de pianura omozènea de ła superfise del pianeta Marte, caraterizada da ła prezensa de piere e roce che łe provegne da arenti cràteri meteòreghi.

El ze el posto inte el cuało inte el 3 de setenbre 1976 el zera aterà el *[[lander]]* de ła sonda spasiałe statunitense Viking 2, a na distansa de 6000&nbsp;km da ła zona de aterajo del Viking 1. L'àrea ła ze anca el sito de aterajo de ła mision cineze Tianwen-1, che lansada inte el lujo del 2020 ła ze aterada sora del teren marsian co un rover inte el 15 de majo del 2021.

## Notasion

## Altri projeti

## Linganbi foresti

* Utopia Planitia Gazetteer of Planetary Nomenclature. 
* Utopia Planitia in Google Mars
* Utopia Planitia inte ła Web de la mision *Viking 2*. 
* PIA00576: Salida del sołe so Utopia Planitia.
Videocàmara

La **videocàmara** o **càmara vìdeo,** talvolta conosesta anca col nome inglezo **camcorder**, el ze un dispozitivo ełetrònego portàtiłe doparà par rezistrare someje e soni su un suporto de memorizasion integrà. La videocàmara ła conbina de consevensa łe funsion de na tełecàmara co cuełe de un videorezistratore; se ze drio parlar de na evołusion tecnołòzega in confronto a ła zenerasion precedente che ła doparava i du despozitivi separai.

Le prime videocàmare i rezistrava segnałi anałòzeghi su videocaseta a nastro; de sevente ła rezistrasion anałòzega ła ze sta sostituia da ła tècnega dizitałe, co suporto de rezistrasion su memòrie dizitałi (p.e. memòria flash interna o schede SD).

## Modełi

I primi *camcorder consumer*, che i zera stai imetesti inte el mercà intrà i ani setanta e i otanta, i gaveva cofà videorezistratore a casete un sistema Betamax o VHS. De sevente parò i zera conparesti modełi de nastro da ła durada de rezistrasion pì reduzesta ma pì conpati cofà el Video8 e el VHS-C. Sti modełi i ghea sostituio inte el marcà *[[Eletrònega de consumo|consumer]]*, łe vece cinepreze inte i formai 8 miłìmetri e Super 8, e inte el contenpo ła pełìcuła ła zera permanesta de dòparo comun inte el contesto profesionałe. 

I primi modełi de videocàmara dizitałe i zera stai ecuipajai col D-VHS e el Digital8, ma de sevente el zera sta creà el stàndar Mini DV che el se ghea afermà de presa stando oncora par tanto tenpo el prevałente suporto inte el comerso.
L'evołusion de ła micro tecnołozia e l'avegnensa de l'alta definision ła ga dopo permetesto ła difuzion de modełi *tapeless*, boni de rezistrare su HDD o scheda de memòria su camcorder de fasa consumer e in contesto profesionałe.

De norma i camcorder i ze de òtega variàbiłe fisa: no i ga de consevensa obietivi intercanbiàbiłi cofà racuante tipołozie de fotocàmare. In contesto prosumer e profesionałe, i ghe ze tutavia racuanti modełi che i ofre ste funsion, orientai a chi che vołe far cinema sensa spéndere na barca de schei. I susiste, par de pì, adatatori par montar òteghe fotogràfeghe su videocàmare, ma ste sołusion łe ze senpre rełegae a ła fasa alta del mercà par via dei so costi.

## Tecnołozia
La videocàmara ła ze costituia da tre ełementi fondamentałi: ła lente, el sensore e el procesadore de imàzene. A sti cuà ghe se gavea zontà el rezistratore (magnètego o òtego, anałòzego o dizitałe) dal cuało el vien rezistrà el segnałe.
L'imàzene individuada ła pasa da ła lente (òtega/obietivo) e ła vien caturada dal sensore, che in baze a łe so dimension el ła trasmete pì o manco rica de detaji al procesadore. 

## Sensore
De fondamentałe inportansa, el sensore el garantise ła cuałità de l'imàzene e ła precizion inte i particułari cofà un òcio uman par ła nostra vista. Deso i ze pì de tipo CMOS che CCD par via de un reduzesto consumo e de na majore dutiłità.

Comunamente "mìopi" parché picenini inte łe videocàmare da scarseła *consumer*, ła so superfise ła vària da 1/6" finmente a un màsimo de 2/3" inte łe videocàmare da spała profesionałi.

## Notasion

## Altri projeti

## Linganbi foresti
Tełecàmara

thumb|Tełecàmara portàtiłe Hitachi (sensa videorezistratore)
La **tełecàmara** el ze un dispozitivo ełetrònego par ła rezistrasion de imàzeni bidimensionałi in secuensa, co vełosità de catura prefisae, de sòłito inte ła gama vedìbiłe del spetro ełetromagnètego.

Le tełecàmare łe połe èsar in bianco e nero o in cołori, co stàndar de rezistrasion e tratamento de łe imàzeni conformà ai stàndar tełevizivi dei paezi inte i cuałi i gnen doparae  (sistemi NTSC, PAL o SÉCAM) e a łe resołusion stàndar dizitałi.

## Stòria
I despozitivi de catura de l'imàzene i zera stai par dècadi bazai sul tubo catòdego: iconoscòpio, image orthicon, plumbicon o vidicon.

Inte el calar dei ani 1970 i zera conparesti inte el marcà i primi sensori de imàzene al stato sołido CCD, seguii dai pì novi CMOS, che in pochi ani i ghea sostituio totalmente i tubi catòdeghi.

## Modełi
Ghe ze vari tipi de tełecàmare par i pì vari dòpari: industriałi par el controło de produsion, par videosorvejansa, par PC (webcam), de cuałità broadcast par repiae tełevizive profesionałi in stùdio o a l'esterno, par dòparo naturalìstego o sientìfego, par dòparo sportivo, etc. adatae co vari despozidivi, cofà el ziroscòpio inte l'automobiłismo par łe tełecàmare montae drento de ła automòbiłe par dar al vizionadore ła parspetiva *on board* de ła siena in rezistrasion.

## Rezistrasion
El conbinamento de na tełecàmara e de un videorezistratore inte un ùgnoło dispozitivo portàtiłe e autoałimentà el ga zenarà ła videocàmara o *camcorder*, divegnesta partindo dal prinsìpio de ła dècada del 1980 ła sostitusion a łe cinepreze portàtiłi bazae su pełìcuła da 8 o 16 miłìmetri.

Drio del tipo de dòpara, i vien doparai vari suporti de rezistrasion

* nastri in caseta Betacam, VHS, S-VHS, VHS-C, S-VHS-C, Video8, Hi8, MiniDV, DVCam
* dischi òteghi DVD-RAM, DVD
* suporti in stato sołido cofà memòrie flash.
*rezistrasion de forma conpresa (de sòłito DivX): disco fredo. 
*rezistrasion dizitałe: co ligamento Firewire o USB 2.0 par el trasferimento dei vìdeo su personal computer. 

## Notasion

## Altri projeti

## Linganbi foresti
Videorezistratore

[thumb|upright=1.4|Videorezistratore [VHS Funai del prinsìpio de ła dècada del 2000]]
El **videorezistratore** el ze na pareciadura doparà par ła videorezistrasion. Sta cuà ła połe avegner sia su suporti de memorizasion estraìbiłi cofà el nastro magnètego (videocaseta), el disco òtego, el DVD, l'hard disk, ła memory card, che su suporti no estraìbiłi cofà l'hard disk e el sircùito integrà.

Popołari inte łe dècadi del 1980 e 1990, i videorezistratori i ze uncó cascai largamente in foradòpara.

## Clasifegasion
In baze a ła tipołozia de suporto doparà, łe se difarénsia łe seventi tipołozie:

* videorezistratore anałòzego;
* videorezistratore dizitałe;
* videorezistratore a nastro magnètego;
* videorezistratore a caseta;
* rezistratore DVD;
* personal video recorder.

## Notasion

## Altri projeti

## Linganbi foresti
Colpo de stato del 18 frutidoro, ano V

El **Colpo de Stato del 18 frutidoro ano V** (4 de setenbre del 1797) el ze sta un Colpo de stato organizà, soto el Diretòrio, da tre diretori (Barras, Reubell e La Reveillière-Lépeaux) sostegnesti da l'ezèrsito, contro de ła majoransa moderada e reałista del Consejo dei Sincuesento e del Consejo dei Ansiani.

La situasion ła ghea tacà trabałar verso agosto del 1797, co che el Diretòrio, a łe strete, el se ghea parecià a ła reasion fazendo vegner verso Parize l'armada de Sambre e Mosa (*Sambre-et-Meuse*), forte de 80.000 ómani comandai dal decizamente republegan Hoche.

I conponenti del diretòrio i zera sìncue: Reubell e La Reveillière-Lépeaux i zera fortemente republegani, de Barthélemy e Lazare Carnot, grando zenerale e fiero jacobin i zera reałisti, e el cuinto, Barras, el zera indifarente ai do grupi. El zera tutavia stra-visin al zenerale Bonaparte. Sia Barras che Napołeon i ghea oncora farse perdonar ła represion del 13 vendemaro e i garia vesto belché poco da guadagnar in pì de cheło che za i ghea da na svolta reałista a Parize.

In sto contesto al Bonaparte «ghe zera capità» de catar un ajente realista, el sior conte d'Antraigues, che el ghea in man documenti, denomenai dopo affaire d'Antraigues, so na cospirasion realista, includesto el tradimento del Pichegru.

Che i fuse documenti veri o no, Vaublanc e el merajo Villaret de Joyeuse e altri *clichiens* i ghea organizà par el 4 de setenbre un novo colpo de Stato

Vaublanc el garia vesto un discorso al Consejo dei Sincuesento, dimandando ła mesa soto acuza dei tre diretori republegani. Contenporaneamente Pichegru, in cao de ła guàrdia del Corpo lejislativo, el li garia arestai.

Sta asion no ła ze mai stata veramente organizada e ła zera anca tardiva. Augereau el ghea ocupà militarmente ła capitale de ła Fransa e i ghea scumisià tacar manifesti che i publegava parte del scrito inte i documenti atribuii a d'Antraigues e i proclamava el tradimento del Pichegru.

Do diretori reałisti de Barthélemy e Carnot i zera vegnesti destituii. Carnot el zera scanpà da Parize e Pichegru e Barthélémy i zera stai inprezonai, cusita cofà altri inportanti monàrcheghi (el zenerałe Willot, racuanti deputai e zornalisti). El republegan moderà Tronson, Willot, de Barthélemy, Pichegru, Marbois, La Rue, Ramel sarai in prezon e anułae łe ełesion in 49 departementi. 

## Notasion

## Altri projeti

## Linganbi foresti
Tełescòpio spasiałe James Webb

El **tełescòpio spasiałe James Webb** (**JWST** o anca *Webb*) el ze un tełescòpio spasiałe par l'astronomia a raji infrarosi. El so lanso el ze previsto, de sevente de na caterba de slitamenti, par el novenbre del 2021, co partensa dal spasioporto de Arianespace a Kourou, inte la Gujana Franseze, trasportà in òrbita solare da un razo Ariane 5. El tełescòpio el ze el fruto de na cołaborasion internasionałe intrà NASA, Ajensia Spasiałe Eoropea (ESA) e Ajensia spasiałe canadeze (CSA).

## Oservatòrio

L'oservatòrio el ze el conponente spasiałe del sistema JWST (che conprende anca i sistemi a tera) e el ze formà da tre elementi: la strumentasion sientifega integrada (ISIM, *integrated Science Instrument Module*); el tełescòpio òtego (OTE, *Optical Telescope Element*) che el ze formà dai speci e la montatura de suporto; el sistema navezeła, che el conprende el *Spacecraft Bus* e el schermo sołare.

## Varda anca
* Tełescòpio
* Telescopio spasiałe
*Astronomia

## Notasion


## Liganbi foresti
* Sito web del JWST *Webbtelescope.org*
* Sito NASA JWST *jwst.nasa.gov*
* Progreso faze de desviłupo in live so *jwst.nasa.gov*
* Sito STCI riserca e difondimento dati *jwst.stsci.edu*
* Sito ESA JWST *ci.esa.int/jwst*
* Glosàrio . JWST *jwst.nasa.gov*
Ìndaze de Paze Globałe

alt=|miniatura|Mapa del mondo secondo el Global Peace Index 2018. I paezi che i ze pì verdi i ze clasificai cofà pì pasìfeghi, i paezi che i conparise pì rosi i ze clasificai cofà manco pasìfeghi
L'Ìndeze el ze prodoto su baze anuałe e el ze desviłupà da l'Institute for Economics and Peace (IEP), in cołaborasion co un écuipe internasionałe de esperti de paze da istituti e da think tank su dati fornii e riełaborai da l'Economist Intelligence Unit, socetà de reserca e consułensa che ła fornise anàłize su ła zestion de stati e azienda. La lista ła ze sta publegada par ła prima volta inte el majo 2007 e de sevente ogni majo o zugno drioman. Se consìdara che el sìpia el primo stùdio de clasifegasion de stati a zudìsio dei rełativi tasi de pasìfisità.

El stùdio clasìfega 162 stati. I fatori anałizai dai autori i include fatori interni, cofà i livełi de viołensa e crìmeni inte el stato e fatori rełasionai co łe rełasion estere, cofà ła speza miłitare.

## Mètodo
El grupo de reserca el ga mezurà el taso de pasifisità bazàndose su na gama de indicatori, 22 in tut (orìzenariamente 24, ma uno el ze sta escludesto inte el 2008 e che l'altro inte el 2013).

Indicatori che no i ze senpre clasificai in na scała da 1 a 5, i ze stai convertii doparando ła sevente fòrmuła: \bar x = \frac{x - \min x}{\max x - \min x} andove \max x e \min x i ze i vałori pì alti e pì basi par cueł'indicator dei stati clasificai inte l'ìndaze. El puntejo da 0 a 1 che el ze rezultà el ze sta dopo convertio inte na scała da 1 a 5. Indicatori individuałi i ze dopo stai pezai secondo el zudìsio de inportansa da un grupo de reserca. El puntejo el ze sta prezentà in du ìndazi secondari mezurai: paze interna, mezurada al 60% de un puntejo finałe del stato, e paze esterna, mezurada al 40% de un puntejo finałe del stato.

## Notasion

## Altri projeti

## Linganbi foresti
Estremo Oriente

Co ła locusion **Estremo Oriente** ła vien definia cuel'àrea de l'Àzia che ła forma tuto el Sud-est aziàtego (sia ła penìzoła indocineze sia l'arsipèłago małeze), ła Cina (includeste Macao e Hong Kong, e escludeste łe rejon del Xinjang e del Tibet), Taiwan, łe du Coree, ła Mongòlia, l'arsipèłago japoneze e ła parte pì orientałe de ła Sibèria, zona st'ùltema denomenada anca cofà Estremo Oriente ruso.

### Stati sovrani
Sta rejon ła include 19 Stati:
* 
* 
*
*
*
*
* 
*
*
*
*
*
*
*
*
*
*
*
*

## Notasion

## Altri projeti

## Linganbi foresti
Anatòlia

L**'Anatòlia** (dal grego antigo  ‘dal logo aonde se leva el sołe’, e de consevensa ‘Oriente’, in cuanto piasada verso est de ła penìzoła ełènega) ła ze na rejon de l'Àzia osidentałe che ła concore formar l'odierna Turchia.

Conosesta fin da l'antighità anca cofà **Àzia Menor** (o anca soło **[[Àzia]]** in senso streto), ła penìzoła ła ze bagnada dal Mediteràneo verso sud, dal mar Ezeo verso òvest, dal mar de Màrmara verso nord-òvest, dal mar Nero verso nord, e ła prezenta un teritòrio par el pì montagnozo, co inte el sentro un grando altipian dełimità verso nord da ła caena dei monti Pònteghi, e traersà verso sud da cueła là del Tàuro.

## Notasion

## Altri projeti

## Linganbi foresti
Levante (rejon stòrega)

El **Levante** o **Levante mediteràneo** el ze un tèrmano che łe se referise aprosimativamente a na granda àrea del Mèdio Oriente verso nord de łe montagne del Tàuro, dełimitada verso òvest dal Mar Mediteràneo, verso sud dal dezerto Rub' al-Khali e verso est da ła Mezopotàmia.

El Levante no el include l'Anatòlia (anca se de łe volte ghe se include ła Ciłìcia), łe montagne del Càucazo e ła penìzoła aràbega. De łe volte ła penìzoła del Sìnai ła vien includesta inte el Levante, tutavia sta cuà ła vien par el pì considerada un'àrea intermèdia che ła costituise un ponte de tera intrà el Levante vero e pròpio e l'Ezito.

### Stati sovrani
Sta rejon ła include 7 Stati:
* 
*
*
*
* Pałestina
*
*

## Notasion

## Altri projeti

## Linganbi foresti
Sud-est aziàtego

El **sud-est aziàtego** el ze na rejon zeogràfega de l'Àzia piasada verso sud de ła Cina e verso nord de l'Austràlia, intrà l'Osèano Indian e Osèano Pasìfego. In baze a ła spartision del mondo fazesta da łe Nasion Unie, ła ze una de łe macrorejon co ła cuała ła vien dividesta l'Àzia

Sta rejon ła ze formà da du rejon zeogràfeghe:
* Sud-est aziàtego continentałe o Indocina
* Sud-est aziàtego marìtemo o Insułìndia

### Stati sovrani
Sta rejon ła include 11 Stati:
* 
* 
* 
* 
* 
* 
* 
* 
* 
* 
* 
*
Oltre che i stati inlistai cuà alto, łe ze includeste anca łe tere de łe ìzołe Andamane del Golfo del Bengała pułitegamente dipendenti da l'India.

## Notasion

## Altri projeti

## Linganbi foresti
Àzia osidentałe

L**'Àzia osidentałe** ła ze na rejon de l'Àzia dełimitada verso òvest dal Mar Mediteràneo e dal Mar Roso, verso sud da l'Osèano Indian, verso est da łe categne montagnoze del Belucistan e de l'Hindukush e verso nord dal Mar Nero e da ła caena del Càucazo. La rejon confina co ła Rùsia, el Turkmenistan, l'Afghanistan, e el Pakistan. In baze a ła spartision del mondo fazesta da łe Nasion Unie, l'Àzia Osidentałe ła ze una de łe macrorejon de sudivizion de l'Àzia. Conprende łe rejon del oriente arente, del mèdio oriente e del Càucazo.

### Stati sovrani
Sta rejon ła include 9 Stati:
* 
* 
* 
* 
* 
*  
*  
* 
* 

## Notasion



## Altri projeti

## Linganbi foresti
Oriente Pròsimo

**Oriente Pròsimo** el ze un'espresion che ła vien propiamente doparada par denomenar ła rejon zeogràfega, oncó par el pì arabòfona, estendesta da ła sponda orientałe del Mar Mediteràneo a l'Altipian Irànego e a ła Penìzoła Aràbega escludesti. 
Denomenà anca **Oriente Arente** o **Visin Oriente**, i tèrmani a eło rełasionai i ze "Levante" e "Àzia Anteriore" (dełimitada tradisionalmente da Mediteràneo orientałe, Mar Roso, Golfo Pèrsego, Hindu Kush, Mar Càspio e Mar Nero

### Stati sovrani
Sta rejon ła include 7 Stati:
*
*
*
*
*
*
*

## Notasion

## Altri projeti

## Linganbi foresti
Union Sudafricana

L**'Union Sudafricana** ła ze sta prima na cołònia de l'Inpero britànego (dal 1910 al 1931) e dopo de un *[[dominion]]* (finmente al 1961) che el se ga costituio inte el 31 de majo 1910 da ła fuzion de cuatro difarenti cołònie britàneghe.

## Stòria
L'entità pułìtega, corispondente a l'atuałe Sudàfrica, creada dopo de ła seconda guera boera, inte el 1909 col *South Africa Act* del parlamento britànego che el sanciva l'autonomia lejislativa, ezecutiva e zudisiària de sta Union. Inte el 1919 ła Socetà de łe Nasion ła ga fidà a l'Union Sudafricana l'aministrasion de l'Àfrica Todesca del Sud-Òvest.

Dopo del referendum del 5 de otobre del 1960, l'Union Sudafricana ła zera devegnesta ła Repùblega del Sudàfrica inte el 31 de majo del 1961 e ła zera ndà fora dal Commonwealth par via de ła so pułìtega de apartheid, condanada dai altri stati aderenti a sta comunità. Co l'istitusion de ła repùblega ła novo parlamento el ghea aprovà na nova Costitusion che ła abrogava el *South Africa Act*.

L'Union ła zera sta soto de ła Corona Britànega, raprezentada in Sudàfrica da un goernatore zenerałe, mentre che el podere efetivo el zera ezersità dal Primo Ministro.

## Conponenti
*ła Cołònia del Cao, formada anca da l'àrea de Walvis Bay, atualmente in Namibia;
*ła Cołònia del Natal, za Repùblega de Natàlia;
*ła Cołònia del Fiume Orange, za Stato Lìbaro de l'Orange;
*ła Cołònia del Transvaal, za Repùblega del Transvaal (o *Repùblega Sudafricana*).

## Gałaria

Red Ensign of South Africa (1910–1912).svg|Bandiera (1910–1912)
Red Ensign of South Africa (1912–1951).svg|Bandiera (1912–1928)
Flag of South Africa (1928-1982).svg|Bandiera (1928–1961)


Coat of arms of South Africa (1910–1930).svg|Scudo (1910–1930)
Coat of arms of South Africa (1930–1932).svg|Scudo  (1930–1932)
Coat of arms of South Africa (1932–2000).svg|Scudo  (1932–1961)


## Notasion

## Altri projeti

## Linganbi foresti
Steła de David

Ła "**steła de David**", o par mejo dir "el **scudo de [[Davide|David]]**" (in ebràego מגן דוד *Māḡēn Dāwīḏ*; pronunsa tiberiana , pronunsa ebràega moderna ; in ebràego ashkenazia e yiddish *Mogen Dovid* o *Mogein Dovid* ), o anca *seziło de [[Sałomon]]*, ła ze ła steła a sie ponte che, co ła Menorah, ła raprezenta ła siviltà e ła rełijozità ebràega.

Divegnesta sìnboło del sionismo finmente dal primo congreso de Baziłea del 1895, el ze prezente inte ła bandiera del Stato de Israełe (co łe fase blu del Taled) partindo dal 1946, co che ła bandiera sionista ła zera devegnesta cueła ufisałe del Stato de Israełe.

La "steła a sie ponte" ła ze anca un sìnboło tanto difondesto inte ła cabała ezotèrega e inte l'ocultismo pì in zenerałe.

Co defarenti cołori e *motivus* inte ła parte sentrałe, ła steła de David ła ze prezente inte el sìnboło de ognuna de łe Dódaze Tribù de Israełe.

Inte l'Unicode, el sìnboło "Steła de Davide" ła ze U+2721 (✡).

## Notasion

## Altri projeti

## Linganbi foresti
Università de Harvard

L**'Università Harvard** (in ingleze: *Harvard University*) ła ze un'università privada statunitense piasada a Cambridge, inte el Massachusetts, inte l'àrea metropułitana de ła sità de Boston.

Ła zera sta fondada co contribusion privai inte el 1636  da John Harvard e ła ze parte de ła Ivy League. Harvard ła ze ła pì antiga istitusion universitària dei Stati Unii de l'Amèrica e ła prima corporasion (ufisalmente *The President and Fellows of Harvard College*) rezistrada inte ła nasion.

## Stòria
El zera sta istituia inte el 18 de setenbre del 1636 col nome *the New College*, ła ghea ciapà dopo del nome de Harvard College inte el 13 de marso del 1639 in onore de John Harvard, che gaveva dasà par testamento ła so biblioteca de 400 libri e un ceo capitałe finansiàrio. Al scumìsio del desnovèzemo l'istitusion ła zera emerzesta cofà el prinsipałe sentro culturałe intrà łe *élite* sociałi de Boston.

Harvard dal 1900 el ga na rivałità *amiga* col Massachusetts Institute of Technology, co ła cuała ła se ga dopo fuzionà finmenteché sta union no ła zera vegnesta nułada dal parlamento del Massachusetts.

## Strutura
Harvard el ze organizada in nove facoltà:
* Harvard Faculty of Arts and Sciences
* Medezina
* Harvard Divinity School (1816)
* Harvard Law School (1817)
* Harvard Business School (1908)
* Harvard Graduate School of Design (1914)
* Harvard Graduate School of Education (1920)
* Harvard School of Public Health (1922)
* John F. Kennedy School of Government (1936)

## Notasion

## Altri projeti

## Linganbi foresti
Kentucky

El **Commonwealth del Kentucky** (scursamento comun: **Kentucky** in ingleze , ; denomenasion ufisałe in łéngua ingleze: *[[Commonwealth (Stati Unii de l'Amèrica)|Commonwealth]] of Kentucky*; soranome: *Bluegrass State*) el ze un stato federà dei Stati Unii de l'Amèrica. La capitałe el ze Frankfort. Confina verso òvest col Missouri, verso nord co l'Ohio, l'Illinois e l'Indiana, verso sud col Tennessee e verso est co Virginia e Virginia Osidentałe.

## Orìzeni del nome
Le orìzeni del nome no łe ze ciare, ma se ipotiza che el derìvee da un tèrmano irocheze, col signifegà de “pradaria”, “canpo”, ma anca “tera del doman” o “fiume de sàngue”

## Stòria
Za vizità dai marcanti inglezi inte el 1692 che i ghe comerciava coi indiani Shawnee, el ze entrà inte l'àrea franseze co ła vałe de l'Ohio inte el 1749. El zera pasà definitivamente a l'Inghiltera inte el 1763 e inte el 1774 ła ze sta creada a Harrodsburg ła prima cołònia de l'òvest statunitense.

La sconfizesta dei Indiani de Fort Pleasant inte el 1774 ła ghea favorio na forte imigrasion de cołoni che i ghea creà racuanti stansiamenti verso òvest e verso sud dei fiumi Kentucky, Ohio e Cumberland. Inte el 1775, el teritòrio se el ghea costituio cofà "contea de Transylvania" , finmenteché el ze entrà cofà cuindèzemo Stato de l'Union dei Stati Unii de l'Amèrica ła 1º de zugno 1792.

Ativo inte el ndar de ła guera del 1812, el ze sta un Stato s-ciavista, ma inte ła guera de secesion americana el zera sta inisialmente neutrałe, sostegnendo tutavia l'Union. La capitałe, Frankfort, ła ze sta tenporaneamente ocupada da łe trupe Confederae.

## Notasion

## Altri projeti

## Linganbi foresti
Mississippi (stato federal)

El **Mississippi** (; in ingleze , ) el ze un stato menbro dei Stati Unii de l'Amèrica. La so capitałe e sità pì popołada ła ze Jackson.

## Zeògrafia fìzega
El Mississippi el confina verso nord col Tennessee, verso est co l'Alabama, verso sud co ła Louisiana e col golfo del Mèsego e verso òvest co l'Arkansas. El stato del Mississippi el ze cuerzesto da tante foreste e na granda rete fluviałe.

Oltre al fiume Mississippi, altri inportanti corsi de àcua i ze el Big Black River, el Pearl River, el Yazoo, el Pascagoula e el Tombigbee. I majori laghi i ze el Ross Barnett Reservoir, l'Arkabutla, el Sardis Lake e el Grenada Lake. ła montagna de Woodall, inte l'interior de ła caena dei Apałachi, el ze el ponto pì ełevà del Stato.

## Orìzeni del nome
El nome deriva dal fiume Mississippi, che el core drio del so confin osidentałe e el tołe el so nome da ła paroła indiana nativa *misi-ziibi*, che vol dire "grando fiume".

## Istòria
El teritòrio el zera apartegnesto a ła cołònia de ła Louisiana franseze dal 1682, finmenteché inte el 1763 ła ze sta ingleze e de sevente anetesto dai Spagnołi (1781-98), sevindo łe sorte de ła Louisiana. Anetesto cofà teritòrio dei Stati Unii, ła ze sta anplià co łe vàrie cesion de teritòrio de ła Carołina del Sud e de ła Georgia. Sudividesto dopo in du parti, cueła osidentałe ła se ghea costituia cofà stato e ła ze entrà inte l'Union inte el 10 de disenbre 1817.

Inte el 1861 ła ze sta ła 2º Stato secesionista.

## Notasion

## Altri projeti

## Linganbi foresti
Łista de primi ministri de Fransa

Sta voze ła detien na lista dei **cai de Goerno de ła [[Fransa]]**, dal 1624 a uncó.

## Cai-ministro de ła Fransa dei Borbon (1598-1791)

Luizi XIV el ghea goernà sensa un ministro-cao,

## 1792-1815

Inte ła Revołusion franseza no ghe ze sta nisun incargo de cao del goerno.

## Presidenti del Consejo soto la [[Restaurasion franseze|Restaurasion]]

## Presidenti del Consejo inte ła [[monarchia de lujo]]

## Presidenti del Consejo de ła [[Seconda Repùblega franseze|Seconda repùblega]]

## Cai del Gabineto durante del [[Secondo Inpero franseze|Secondo Inpero]]

## Presidente del Goerno de Defeza Nasionałe

## Presidenti del Consejo de ła [[Tersa Repùblega franseze|Tersa repùblega]]

## Cai del goerno durante el [[Regime de Vichy]]

## Presidenti del Goerno provizòrio de ła Repùblega franseze

## Presidenti del Consejo de ła [[Cuarta Repùblega franseze|Cuarta repùblega]]

## [[Primo ministro franseze|Primi ministri]] de ła [[Cuinta Repùblega franseze|Cuinta repùblega]]

### Ex primi ministri viventi

### Lìnea del tenpo

## Notasion

## Altri projeti

## Linganbi foresti
Mississippi (disanbìgua)

## Sìnema
* ***Mississippi*** – film del 1931 dirizesto da Russell Mack
* ***Mississippi*** – film del 1935 dirizesto da A. Edward Sutherland

## Zeografia
* **[[Mississippi (stato federal)|Mississippi]]** – stato dei Stati Unii de l'Amèrica
* **[[Mississippi (fiume)|Mississippi]]** – fiume dei Stati Unii de l'Amèrica
* **[[Mississippi (Ontario)|Mississippi]]** – fiume del Canada
* **[[Contea de Mississippi (Arkansas)|Contea de Mississippi]]** – contea de l'Arkansas
* **[[Contea de Mississippi (Missouri)|Contea de Mississippi]]** – contea del Missouri

## Mùzica
* ***Mississippi*** – canson conponesta da Bob Dylan ponesta inte l'àlbun *[[The Globe Sessions]]* de Sheryl Crow del 1998
* ***Mississippi Queen*** – canson dei Mountain del 1970
* ***Mississippi*** – sìnguło dei Pussycat del 1975

## Tełevizion
* ***Mississippi*** – sèrie tełeviziva statunitense trasmetesta dal 1983 al 1984.

## Altri projeti
Marina de guera

thumb|300px|Forsa multinasionałe conbinada CFT-150.
La **marina de guera** o **armada** el ze el servìsio armà incargà de ła defeza de un paeze par mare o par tera. Par sta motivasion łe òpara co desfadori, fregae, corase, nave faro, remorchiatori, dragamine, nave de asalto anfìbie e racuante co portaèrei, sotomarini e mini-sotomarini. Łe detien anca un'aviasion navałe, na forsa de infantaria marina doparada par oparasion anfìbie, mezi de comunicasion, inmaestramento, etc., oltre che tuto el so personałe, sia miłitare che siviłe.

## Tipi de ła marina
In sta clasifegasion, cadauni dei vari livełi el include el liveło scrivesto presedentemente.

* Co **marina de guera**: ła saria cueła che òpara co nave in ​​mare o in fiumi e laghi navegàbiłi. se bè che ła sia ła pì sénplega, ła ze na decizion costoza e ła dimanda no solché nave, ma anca porti, struture de restaurasion e personałe speciałizà. Par sta motivasion no tuti i paezi del mondo i połe par davero contare su na marina (siben-ché i gàpia na costa o fiumi e laghi navegàbiłi).
* Co l**'aviasion navałe inbarcada**: ła dimanda de desponer de na portaèrei (de un tipo o de l'altro), che ła aumenta ciaramente ła speza, ponesto-ché łe ze costoze da zestir e mantegnere. Inte el mondo no se riva contar gnanca 10 nasion co sta capasità cuà.
* Co **forsa anfibia**: el ze gavesto da łe Marine pì potenti del mondo. Ła ga bizogno, no solché de ła capasità aèrea, ma anca de ła capasità de trasportare un grando nùmaro de trupe (zeneralmente vàrie miłiari de soldai), co veìcułi de ogni tipo (conprendesti mezi corasai e ełicòtari), armarle e refornirle de tuto cheło che i ojeti e sojeti i ga bizogno par vìver e adénpiar ai so gaveri in mision. Tante nasion i ga nave de asalto anfìbie e corpi dei marine, ma no i ga portaèrei par fornire covertura, de consevensa no łe ze veramente forse anfìbie. Sta capasità ła ze detegnesta solché da un grupo de 8 nasion inte el mondo.

## Le forse prinsipałi inte el mondo

## Notasion

## Altri projeti

## Linganbi foresti
Spedision dei Miłe

La **Spedision dei Miłe** ła ze sta uno dei epizodi vitałi del Resorzimento. El zera avegnesto inte el 1860 co che un sirca miłe vołontari, al comando de Giuseppe Garibaldi, i zera partii inte ła notada intrà el 5 e inte el 6 de majo da Quarto (arente de Zènoa, inte el teritòrio del Regno de Sardegna) par ndar verso de ła Sicìlia, controłada dal Regno Borbònego de łe Du Sicìlie.

El fine de ła spedision el ze sta cheło de sostegnere łe revolte s-ciopae inte l'ìzoła e roversare el goerno borbònego. I vołontari i zera desbarcai l'11 de majo inte ła sitadina de Marsała e, gràsie a ła contribusion de vołontari meridionałi e al desbarco de altre spedision garibaldine, i zera cresesti de nùmaro, creando l'Ezèrsito sud, el cuało el se ghea movesto verso nord par ndar verso de Nàpułi.

Dopo de na sèrie de bataje vitorioze contro l'Ezèrsito borbònego, i vołontari garibaldini i ze stai boni de concuistare tuto el Regno de łe Du Sicìlie, permetìndoghene l'anesion al nasente Regno de Itàlia.

## Notasion

## Altri projeti

## Linganbi foresti
Russkaja osvoboditel'naja armija

L*ezèrsito de libarasion ruso*' (in ruso: Русская освободительная армия, *Russkaja osvoboditel'naja armija*; **ROA**, in latin, anca acrònemo conosesto cofà "* 'Ezèrsito de Vlasov' *", ła zera na formasion miłitare rusa de vołontari armai da ła Zermània nasionalsociałista inte el ndar de ła Seconda Guera Mondiałe.

Sto ezèrsito el zera sta organizà dal dezertor zenerałe de l'Armada Rosa Andrei Vlasov e el ghea intentà de unificare tuti i rusi che i zera contro del sistema sociałista de l'Union Soviètega. Intrà i vołontari ghe zera un grando nùmaro de prezonieri de guera sovièteghi, "Ostarbeiter" (lavoratori de l'Eoropa orientałe) e Rusi bianchi emigrai (conprendesti i veterani anticomunisti de ła Bélaya Ármiya (Ezèrsito bianco) che i ghea partesipà a ła Guera siviłe rusa).

Inte el 14 de novenbre 1944, łe so trupe łe ghea canbià el nome ufisałe in **Forse armae del Comità par ła libarasion dei pòpołi de ła Rùsia** (VS-KONR). Inte el 28 de zenaro del 1945 ła ze sta proclamada ła separasion de łe divizion ruse da ła Wehrmacht e el so trasferimento ufisale al comando de "KONR"

## Notasion

## Altri projeti

## Linganbi foresti
Inpero del Braziłe

L**Inpero del Braziłe** ła ze sta l'entità pułìtega che ła zera formada da granda parte del teritòrio del Braziłe odierno, goernada dai inperatori Piero I e so fioło Piero II. Fondà inte el 1822 co l'indipendensa da ła corona portogheze, el ga avesto fine inte el 1889, co ła proclamasion de ła repùblega.

Par colpa de ła ocupasion de Napołeon del Portogało, ai Bragansa ghe ghea tocà ndar in bando in Braziłe, ła cołònia pì inportante de l'inpero portogheze. El perìodo che ze vegnesto dopo el ghea vedesto el Stato devegner ła capitałe del Regno Unio de Portogało, Braziłe e Algarves col goerno de ła dinastia Bragansa sensa respóndar de l'autorità de Lisbona. Sto fato el ga cauzà un resentimento inte i confronti de l'idea de tornar inte el *[[status quo ante bellum]]* dopo che Napołeon el ghea concuistà el Portogało. El Braziłe el zera devegnesto indipendente soto del goerno de ła fameja reałe portogheze.

Dopo de l'indipendensa rivada inte el 7 de setenbre del 1822, el Braziłe el zera devegnesto na monarchia, che ła zera sta finmente a ła creasion de ła repùblega inte el 15 de novenbre 1889. Du inperatori i se ghea sentà inte el trono, Piero I dal 1822 al 1831, e Piero II dal 1831 al 1889. In pì el Re Joani VI del Portogało el ghea tegnesto el tìtuło de Inperatore cofà stabiłio dal tratà che el ghea reconosesto l'indipendensa braziłegna.

La fine de l'Inpero inte el 1889 ła ze sta ła rezultansa de un desviłupo reasionàrio de sevente a l'abołision de ła s-ciavitù inte el 1888, che ła ghea tocà i intaresi de ła ołigarchia econòmega e pułìtega.

## Notasion

## Altri projeti

## Linganbi foresti
Regno Unio de Portogało, Braziłe e Algarves

El **Regno Unio de Portogało, Braziłe e Algarves** ła ze sta na monarchia formada da Portogało, Braziłe, e Algarves.

El regno el ze sta creà co che el prinsipe Joani de Bragansa, rezente del Portogało par conto de so mare, ła rezina Maria I, ciapada da na grave małatia mentałe, ła ghea movesto ła corte inte ła cołònia braziłegna inte el ndar de łe guere napołeòneghe.
La cołònia del Braziłe ła ze sta ełevada al rango de regno, e i regni de Portogało, de Braziłe e de Algarve i zera stai unii co na leje del 16 de disenbre del 1815, inte el contesto del Congreso de Viena.
Ufisalmente, el status del Braziłe cofà Regno Unio de Portogało, Braziłe e Algarve el se ghea sarà dopo de ła ratifegasion da anbedó łe parte del Tratà de Rio de Janeiro, del 29 de agosto del 1825, siglà a ła fine de ła Guera de Indipendensa del Braziłe.

## Notasion

## Altri projeti

## Linganbi foresti
Regno del Portogało

El **Regno del Portogało** ła ze sta na monarchia piasada inte ła Penìzoła ibèrega, ciapando drento a l'insirca el teritòrio de l'atuałe Portogało, e el ze esistio in du faze, che łe va dal 1139 al 1815 e dal 1825 al 1910.
## Istòrego
Inte el 1139, Alfonso Henriques, dopo de na vitòria sui Mori, el ghea scumisià considerarse rè del Portogało, e inte el 1140 el ghea invadesto ła Galìsia. Alfonso VII de Casteja, a *[[Arcos de Valdevez|Valdevez]]*, el ghea proponesto na trègua, che ła ze sta dopo acetada e inte el 1143, a Zamora, ła ze sta concordada ła paze, e davanti al ligà del papa Inocenso II, in cànbio de ła segnoria de Astorga, Alfonso VII el ghea reconosesto a so cuzin, Alfonso Henriques, el tìtuło de re del Portogało, devegnendo cusita Alfonso I del Portogało.

Inte el 1189 Sancho I el ghe ga robà ai Mori i teritori de ła sità de Silves, e co ste concuiste el ga creà el Regno de l'Algarve, che el zera sta, in magnera formałe, in union personałe col Portogało finmente al 1815. Tutavia, poco dopo, i Mori i se ghea inpropià de novo de l'Algarve, devegnendo definitivamente reconcuistà, dopo ani, solché inte el 1249.

I portoghezi i ghea fato grande concuiste cołoniałi intrà ła fin del XV e el scumìsio del XVI secoło, creando cusita l'Inpero cołoniałe portogheze.

Intrà el 1581 e el 1640, soto de ła dinastia asbùrzega, el regno el ze sta in union personałe co łe corone de Aragona e de Casteja, costituindo ła denomenada *[[Union Ibèrega]]*. L'Union ła ghea trabałà finmente rivar a desòlvarse co che ła nobiltà portogheze ła se gavea oponesto a łe pułìteghe sentrałiste del *vàłido* Olivares, ełezendo cofà so rè Joani IV de Bragansa, in opozision a Fiłipo III de Asburgo, fazendo partir ła Guera de Restaurasion Portogheze, che ła se ghea sarà solché inte el 1668 col Tratà de Lisbona, el cuało el ghea reconosesto l'indipendensa del Portogało.

Inte el 1808, de sevente de l'invazion napołeònega, ła corte ła zera stada spostada, col juto del Regno Unio de Gran Bretagna e Irlanda, in Braziłe, a Rio de Janeiro, andove el zera sta in bando forsà finmente al Congreso de Viena, inte el ndar del cuało ła cołònia del Braziłe ła zera stada mudada inte el Regno del Braziłe, che el 16 de disenbre 1815 el ze sta unio a łe corone de Portogało e de Algarve, formando cusita el Regno Unio de Portogało, Braziłe e Algarve. St'ùltema entità statałe ła se ghea estinguesto inte el 29 de agosto 1825, col Tratà de Rio de Janeiro, che el ghea sancio ła recostitusion del Regno del Portogało e l'indipendensa de l'Inpero del Braziłe.

El regno zera fìnio definitivamente el 5 de otobre del 1910 cuando che, co un colpo de stato revołusionàrio a Lisbona, el zera sta deponesto re Manuełe II e el Regno el zera devegnesto ufisalmente trasformà inte ła Repùblega portogheze.

## Notasion

## Altri projeti

## Linganbi foresti